CELEX: 62008CA0199
Language: lv
Date: 2009-09-10 00:00:00
Title: Lieta C-199/08: Tiesas (otrā palāta) 2009. gada 10. septembra spriedums (Oberster Gerichtshof (Austrija) lūgums sniegt prejudiciālu nolēmumu) — Dr. Erhard Eschig/UNIQA Sachversicherung AG (Juridisko izdevumu apdrošināšana — Direktīva 87/344/EEK — 4. panta 1. punkts — Apdrošinājuma ņēmēja tiesības brīvi izvēlēties advokātu — Līgumisks ierobežojums — Vairāki viena notikuma rezultātā cietušie apdrošinātie — Apdrošinātāja izdarīta juridiskā pārstāvja izvēle)

7.11.2009   
            
            
               LV
            
            
               Eiropas Savienības Oficiālais Vēstnesis
            
            
               C 267/19
            
         Tiesas (otrā palāta) 2009. gada 10. septembra spriedums (Oberster Gerichtshof (Austrija) lūgums sniegt prejudiciālu nolēmumu) — Dr. Erhard Eschig/UNIQA Sachversicherung AG
   (lieta C-199/08) (1)
   
   (Juridisko izdevumu apdrošināšana - Direktīva 87/344/EEK - 4. panta 1. punkts - Apdrošinājuma ņēmēja tiesības brīvi izvēlēties advokātu - Līgumisks ierobežojums - Vairāki viena notikuma rezultātā cietušie apdrošinātie - Apdrošinātāja izdarīta juridiskā pārstāvja izvēle)
   2009/C 267/32
   Tiesvedības valoda — vācu
   
      Iesniedzējtiesa
   
   Oberster Gerichtshof
   
      Lietas dalībnieki pamata procesā
   
   
      Prasītājs:
      Dr. Erhard Eschig
   
   
      Atbildētāja:
      UNIQA Sachversicherung AG
   
   
      Priekšmets
   
   Lūgums sniegt prejudiciālu nolēmumu — Oberster Gerichtshof (Austrija) — Padomes 1987. gada 22. jūnija Direktīvas 87/344/EEK par normatīvo un administratīvo aktu saskaņošanu attiecībā uz juridisko izdevumu apdrošināšanu (OV L 185, 77. lpp.) 4. panta 1. punkta interpretācija — Juridisko izdevumu apdrošinātāja vispārīgajos apdrošināšanas noteikumos iekļauta klauzula, kas apdrošināšanas gadījumos, kad viena notikuma rezultātā tiek nodarīts kaitējums daudziem apdrošinātajiem, tam ļauj izraudzīties juridisko pārstāvi un tādējādi ierobežo katra apdrošinātā tiesības brīvi izraudzīties advokātu (tā sauktā “kolektīvā apdrošināšanas gadījuma” klauzula)
   
      Rezolutīvā daļa:
   
   Padomes 1987. gada 22. jūnija Direktīvas 87/344/EEK par normatīvo un administratīvo aktu saskaņošanu attiecībā uz juridisko izdevumu apdrošināšanu 4. panta 1. punkta a) apakšpunkts jāinterpretē tādējādi, ka juridisko izdevumu apdrošinātājs nevar sev paturēt tiesības gadījumā, ja viena notikuma rezultātā ir cietuši liels skaits apdrošinājuma ņēmēju, izvēlēties visu skarto apdrošināto personu juridisko pārstāvi pats.
   
      (1)  OV C 197, 02.08.2008.